1.Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013, jäljempänä ’EGR-asetus’.

3.2.3.Työntekijävähennysten ja työskentelyn loppumisen laskeminen

8.Työntekijävähennykset viiteajanjakson aikana on laskettu seuraavasti:

–44 henkilöä päivästä, jona työnantaja neuvoston direktiivin 98/59/EY 3 artiklan 1 kohdan mukaisesti ilmoitti kirjallisesti toimivaltaiselle viranomaiselle suunnitelluista joukkovähentämisistä. Belgia vahvisti ennen komission arvioinnin valmistumispäivää, että nämä 44 työntekijävähennystä on tosiasiallisesti toteutettu,

–438 henkilöä päivästä, jona työnantaja antaa yksilöllisen ilmoituksen työntekijän irtisanomisesta tai työsopimuksen päättämisestä,

–6 henkilöä päivästä, jona työsopimus päättyy tosiasiallisesti tai jona sen voimassaolo päättyy.

3.2.4.Tukeen oikeutetut edunsaajat

9.Tukeen oikeutettuja edunsaajia on yhteensä 488.

3.2.5.Työntekijävähennysten ja globalisaatiosta johtuvien maailmankaupan huomattavien rakenteellisten muutosten välinen yhteys

10.Osoittaakseen yhteyden työntekijävähennysten ja globalisaatiosta johtuvien maailmankaupan huomattavien rakenteellisten muutosten välillä Belgia väittää, että rakennuskoneiden kaupassa unionissa on viime vuosina esiintynyt vakavia häiriöitä. Tällä on ollut negatiivinen vaikutus kyseisten kolmen yrityksen kannattavuuteen Euroopassa; ne ovat kaikki erikoistuneet rakennusalalla käytettävien koneiden osien tuotantoon ja/tai kokoonpanoon. Tämän ehdotuksen kohteena olevalle toimialalle on ominaista tuotantoyksikköjen sijainti lähellä markkinoita. Näin ollen kyseiset kolme yritystä tuottavat pääasiassa Euroopan markkinoille. Kun sekä julkiset että yksityiset infrastruktuuri-investoinnit ovat vähentyneet, kyseisten kolmen yrityksen valmistamien tuotteiden kysyntä on vähentynyt vastaavasti. Rakennuskoneiden tuotanto on laskenut Euroopassa 212 028 yksiköstä vuonna 2007 aina 116 461 yksikköön vuonna 2014, mikä tarkoittaa 45,1 prosentin laskua tuotannossa. Seurauksena on ollut eurooppalaisten tuottajien markkinaosuuden dramaattinen supistuminen. Samaan aikaan teräksen hinnat ovat nousseet Euroopassa merkittävästi. Laskevat mittakaavaedut ja nousevat yksikkökustannukset ovat johtaneet eurooppalaisten tuotantolaitosten kilpailukyvyn heikkenemiseen. Tämä kilpailukyvyn heikkeneminen on johtanut siihen, että merkittävä osa tuotantokapasiteettia on siirretty kolmansiin maihin (erityisesti Aasian tuotantolaitoksiin, jotka ovat hyötyneet tästä kehityssuuntauksesta).

11.”Muiden koneiden ja laitteiden valmistuksen” osalta on tähän mennessä jätetty 14 EGR-hakemusta, joista kahdeksan perustui kauppaan liittyvään globalisaatioon ja kuusi maailmanlaajuiseen rahoitus- ja talouskriisiin.

3.2.6.Työntekijävähennyksiin ja toiminnan lopettamiseen johtaneet tapahtumat

12.Pääasiallinen tapahtuma, joka johti näihin työntekijävähennyksiin, oli Caterpillar Belgium S.A. -yrityksen 23. helmikuuta 2013 antama ilmoitus joukkovähentämismenettelyn aloittamisesta sen tuotantolaitoksella, jonka sijaintipaikka on Gosselies. Suurin osa asianomaisista 1 399 työntekijästä oli tämän yrityksen työntekijävähennyksiä koskeneen ensimmäisen EGR-hakemuksen kohteena. Nyt käsiteltävänä olevaan ehdotukseen sisältyvät toimipaikan jäljellä olevat 169 työntekijää. Carwall S.A., joka on Caterpillar Belgium S.A. -yrityksen pääasiallinen ohjaamojen toimittaja, kärsi tuotteidensa laskevasta kysynnästä, mikä johtui lähinnä Caterpillarilta tulevien tilausten vähenemisestä, ja se joutui supistamaan tuotantoaan vastaavasti. Kolmas tämän ehdotuksen piiriin kuuluva yritys eli Doosan S.A. tuottaa kaivureita. Sen tuotteiden laskeva kysyntä Euroopassa johti päätökseen sulkea tuotantolaitos, jonka sijaintipaikka on Frameries, ja toimittaa tuotteita Euroopan markkinoille sen Etelä-Koreassa sijaitsevilta tuotantolaitoksilta.

3.2.7.Työntekijävähennysten odotettu vaikutus paikalliseen, alueelliseen tai kansalliseen talouteen ja työllisyyteen

13.Työntekijävähennysten vaikutusten paikalliseen ja alueelliseen talouteen ja työllisyyteen odotetaan olevan merkittäviä. Hainaut’ssa on vaikea työmarkkinatilanne; sen työllisyysaste on 52,7 prosenttia (9,2 prosenttiyksikköä pienempi kuin maan keskiarvo) ja työttömyysaste 14,5 prosenttia (5,9 prosenttiyksikköä maan keskiarvoa korkeampi). Erityisesti valmistusteollisuus on kärsinyt Hainaut’n alueella, sillä työllisyys tällä alalla laski 15,3 prosenttia vuosien 2007–2012 välillä pelkästään Charleroin alueella. Tilannetta vaikeuttaa se, että koko valmistusteollisuuden ala on supistanut tuotantoa Valloniassa: vuonna 2013 menetettiin 1 236 työpaikkaa ja vuonna 2014 hävisi 1 878 työpaikkaa. Alueen julkinen työvoimapalvelu on myös kirjannut merkittävän 13 prosentin laskun avoimissa työpaikoissa sitten vuoden 2012. Hainaut’n alueen työmarkkinoille on lisäksi ominaista kouluttamattoman työvoiman suuri osuus (vähän yli puolelta työnhakijoista Hainaut’ssa puuttuu ylemmän keskiasteen koulutus). Koska koko valmistusteollisuuden tuotantoa supistetaan, tämän hakemuksen kohderyhmän on vaikea löytää vastaavia työpaikkoja, ja ammattitaidon parantamiseen tähtääviä toimia todella tarvitaan.

3.2.8.Selostus poikkeuksellisista olosuhteista, joiden vuoksi hakemus otetaan käsiteltäväksi

14.Belgia toteaa, että vaikka yhdeksän kuukauden viiteajanjakson aikana toteutettiin alle 500 työntekijävähennystä, hakemus olisi kuitenkin rinnastettava EGR-asetuksen 4 artiklan 1 kohdan b alakohdan mukaiseen hakemukseen, sillä vallinneilla poikkeuksellisilla olosuhteilla oli vakava vaikutus työllisyyteen ja paikalliseen, alueelliseen tai kansalliseen talouteen. Muita työntekijöitä yhdestä tämän hakemuksen kohteena olevista yrityksistä eli Caterpillar Belgium S.A. -yrityksestä oli toimenpiteiden kohteena aiemmassa hakemuksessa (EGF/2014/011 BE/Caterpillar), jonka täytäntöönpano on parhaillaan käynnissä. Nyt käsiteltävänä olevaa hakemusta pidetään jatkohakemuksena ensimmäiselle hakemukselle, joka liittyi Caterpillar Belgium S.A. -yrityksessä toteutettuihin joukkovähentämisiin, sillä se on osa samaa joukkovähentämismenettelyä. Tämän hakemuksen kohteena olevat kolme yritystä ovat alueella merkittäviä toimijoita rakennuskoneiden valmistuksessa, ja niiden osuus työpaikoista tällä alueella on 72 prosenttia. Lisäksi 12,3 prosenttia alueen työvoimasta työskentelee valmistusteollisuuden alalla, jolla työllisyys on supistunut 8 prosenttiyksikköä vuodesta 2007. Tämän tapauksen poikkeuksellisia olosuhteita on voimistanut alueen epäsuotuisa työmarkkinatilanne: sen työllisyysaste on keskimääräistä matalampi, ammattitaidottoman työvoiman osuus on suuri ja pitkäaikaistyöttömyysaste on korkea (39,0 % kokonaistyöttömyydestä Hainaut’n alueella).

3.3.Kohteena olevat edunsaajat ja ehdotetut toimet

3.3.1.Kohteena olevat edunsaajat

15.Toimenpiteisiin odotetaan osallistuvan arviolta 488 vähennettyä työntekijää. Kyseisten työntekijöiden jaottelu sukupuolen, kansalaisuuden ja ikäryhmän mukaan on seuraava: